Document ID: /roh_data/filtered/fineweb-2-filterrobots_roh.jsonl.gz/1607

Il minister da defensiun da l’Israel Mosche Jaalon è sa retratg da ses uffizi il venderdi. Il politicher da la partida Likud fa quest pass pervi ch’el haja «fidanza mancanta» envers il primminister Benjamin Natanjahu.
La raschun per la dispita è che Jaalon aveva intimà uffiziers d’exprimer critica, er sche quella sa drizzia cunter la regenza. Perquai aveva Netanjahu crititgà massivamain Jaalon.
Nov minister da defensiun dastgass daventar l'anteriur minister da l'exteriur Avig-dor Liebermann. Cun el aveva Netanjahu gia manà discurs la mesemna.
RR novitads 11:00